Suur karjääri - ja töömess Paide Kultuurikeskuses 16. märtsil
Kesk-Eesti karjäärimess „Lingid Tulevikku" toimub 16. märtsil 2017 kell 11.00-15.00 Paide Kultuurikeskuses (Pärnu 18).
Kohal on 22 kõrg- ja kutsekooli, 3 Järvamaa gümnaasiumit ja 11 noortele suunatud organisatsiooni/projekti, lisaks 17 õpilasfirmat.
Esmakordselt toimub karjäärimess koostöös Kesk-Eesti Töömessiga, mis toimub samal ajal E-Piima Spordihoones (Aiavilja 1) . Ühel päeval saate kahest kohast informatsiooni töötamis-, õppimis- ja praktikavõimaluste kohta nii Järvamaal kui ka mujal Eestis ning välismaal.
Sel aastal on messil eraldi noorteala koos mõnusa lebolaga, kus vahepeal puhata ja osa saada noortelaval toimuvast. Igal pooltunnil algavad noorteala laval erinevad tegevused.
Kutsume noored mõtlema uue aja ametite teemal. Kell 13.30 toimub paneel, mis kannab nime „Uue aja ametid", sõna saavad erinevad eksperdid –ettevõtja, arenguökonomist ja ühiskonnategelane, OSKA prognoosi "Töö ja oskused 2025" koostaja, Ott Pärna; Arvamusfestivali peakorraldaja, Maiko Keskküla; aktiivne õpilane ja Väätsa TV eestvedaja, Sten Perillus; ja Türi Ühisgümnaasiumi õpilane ja heategevusliku projekt eestvedaja, Türi valla aasta tegija 2016, Andra Punt. Teemaks on muutuvad ametid ajas ja kuidas tänapäeva noor peaks selles maailmas orienteeruma.
Töömessi majas karjääripesades kohtuvad koolinoortega 10 erinäolist ettevõtjat.
Tegevust ja põnevust jätkub noortele ja nooremeelsetele terveks päevaks!
Mess on avatud kõigile huvilistele ja sissepääs on tasuta!
Lisainfo:
Anu Puulmann
karjääriinfo spetsialist
email@example.com
5885 3650
Teate edastas:
Maarika Heinaste
Infospetsialist
firstname.lastname@example.org